་བསམ་ལ། འོད་སྤུངས་སྟུག་པོ་སྤྲིན་ལྟར་གཏིབས་པ་ཡི། །འཇིགས་བྱེད་རྔམ་
སྟབས་ བརྐྱང་ བསྐུམ་ ཚུལ་ དུ་ བཞུགས། །ཟ་བྱེད་བསྐལ་པ་མེ་ དཔུང་ འབར་ བ་ ཡི 1 །
གདུག་ པ་ ཐམས་ ཅད་ རྡོ་ རྗེའི་ ཞལ་དུ་སྟབས། །སྤྲུལ་པའི་ཁྲོ་བཅུ་ཡབ་ ཡུམ་ ཞལ་ དུ་
སྟབས། །ཡང་སྤྲུལ་མཆེད་གཤོག་ཚོགས་ཀྱི་ཞལ་དུ་སྟབས། །ཡེ་ཤེས་སྒོ་མ་བཞི་ཡི་ཞལ་
དུ་སྟབས། །སྲས་མཆོག་ཕུར་པའི་ལྷ་ཚོགས་ཞལ་དུ་སྟབས། ཁྱད་པར་ཆོས་སྐྱོང་སྲུང་
མའི་ཞལ་དུ་སྟབས། །དམ་ཅན་བཀའ་སྲུང་བཅུ་གཉིས་ཞལ་དུ་སྟབས། །གིང་ཆེན་དགེ་
བསྙེན་རྣམས་ཀྱི་ཞལ་དུ་སྟབས། །རྡོ་རྗེ་རིག་འཛིན་ཚོགས་ཀྱི༴ ཕྱི་ནང་མཁའ་འགྲོའི༴
དབང་ཕྱུག་ཉི་ཤུ་རྩ་བརྒྱད༴ ༼དཔལ་ལྡན་རེ་མ་ཏི་ཡི་ཞལ་དུ་སྟབས། །༽ བདུད་འདུལ་ཆེན་མོ་བཞི་
ཡི༴ ཞེས་པའི་རྗེས་སུ་ལྷ་ཐམས་ཅད་ཀྱི་མཚན་བརྗོད་ལ་ཞལ་དུ་༼ཁ་ཁ་ཁཱ་ཧི༽ཁཱ་ཧི་ཞེས་
བཏགས་པ་དང༌། ཨོཾ་བཛྲ་ཡཀྵ་ཀྲོ་དྷ་ཁ་ཁ་ཁཱ་ཧི་ཁཱ་ཧི་ཞེས་བརྗོད་ལ་ལིང་རོ་གཏོར་མ་ལ་
དབུལ། དེ་ནས། ཕྱི་ནང་གསང་བའི་མཆོད་པ་རྒྱ་མཚོའི་ཚོགས། །དང་བའི་སེམས་ཀྱིས་
དབུལ་ལོ་བཞེས་སུ་གསོལ། ཁྲག་རུས་ལ་སོགས་མ་ལུས་མཆོད་རྫ་ས་འདི། །ལྷ་ཚོགས་
ཐམས་ཅད་དགྱེས་ཤིང་བསྣམས་སུ་གསོལ། །ཞེས་བརྗོད་ལ་ཚོགས་དབུལ། དེ་ནས་ལྷ་
རྣམས་མཉེས་ཏེ་ཧ་ཧ་ཞེས་བཞད། ཧཱུཾ་ཧཱུཾ་ཞེས་པས་བདག་ལ་དངོས་གྲུབ་སྩོལ། ཕཊ་ཕཊ་
ཀྱིས་དགྲ་བགེགས་བསྒྲལ་ལ་ཆོས་ཉིད་དུ་གནས་པར་བསམ་སྟེ་ཚོགས་ལ་རོལ་ལོ། །
གཉིས་པ་ལྷག་མ་ནི། ཚོགས་ཀྱི་ལྷག་མ་རྣམས་བསྡུས་ལ། ལྷག་མ་ཟ་བའི་
བྱེ་བྲག་ཕོ་ཉ་དང་ཕྲ་མེན་མ་འབར་མ་དབང་ཕྱུག་མ་གཉིས། སྲིད་ཞི་ལ་སོགས་ཕོ་ཉ་
209

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ད༽
སུམ་བརྒྱ་དྲུག་ཅུ་རྣམས་བློས་བསྐུལ་ལ་མཆོད་པར་བསམ་ཞིང༌། བཅོམ་ལྡན་རྡོ་རྗེ་
གཞོན་ནུ་དང༌། །ཡུམ་ཆེན་འཁོར་ལོ་རྒྱས་འདེབས་མ། །སྤྲུལ་པའི་ཕོ་ཉ་དཔག་ཡས་
ལས། །གྲུབ་པ་གསང་བ་འབར་བའི་ཚོགས། །ཚུར་གཤེགས་གཏོར་མ་འདི་བཞེས་ལ།།
རྡོ་རྗེ་ལྕམ་དྲལ་བསྲུང་བ་དང༌། །རྐྱེན་ལས་བྱུང་བའི་དགྲ་བོ་རྣམས། །ཡུད་ཙམ་གྱིས་ནི་
མེད་པར་མཛོད། །ཅེས་བརྗོད་ཅིང་དམར་གྱི་ཨཉྙཾ་སྦྲེང༌། དེ་ནས་རྡོ་རྗེའི་འགྲོས་ཀྱིས་
ཕྱིར་ནུར་ལ། དཔལ་གྱི་མཁའ་འགྲོ་མ་རྣམས་སྤྱན་དྲངས་ཤིང་མཆོད་པར་བྱ་སྟེ། དཔལ་
ཆེན་ཁྲོ་རྒྱལ་ཡབ་ཡུམ་གྱི། །ཕོ་ཉ་འཇིག་རྟེན་འཇིག་རྟེན་འདས། །དེ་ཡི་བཀའ་ཉན་ཕོ་
ཉར་བཅས། །ཕྱོགས་བཅུ་དག་ནས་གཤེགས་སུ་གསོལ། ཁྱོད་ཀྱི་ཐུགས་དམ་དུས་ལ་
བབ། །སྔོན་གྱི་ཐུགས་དམ་རྗེས་དགོངས་ཏེ། །མཆོད་པ་དམ་པ་འདི་བཞེས་ལ། །བཅོལ་
བའི་ཕྲིན་ལས་གྲུབ་པར་མཛོད། །གཞན་ཡང་ཕྲ་མེན་ཚོགས་དང་བཅས། །འབར་བ་
ཆེན་མོ་ཁྱེད་རྣམས་ཀྱང་། །སྔོན་གྱི་ཐུགས་དམ་རྗེས་དགོངས་ལ། །བཅོལ་བའི་ཕྲིན་ལས་
གྲུབ་པར་མཛོད། ཨོཾ་བཛྲ་ཌཱ་ཀི་ནི་པྲ་ཏཱིཙྪ་ཨི་མཾ་བ་ལིཾ་ཧཱུཾ། ཨོཾ་བུདྡྷ་ཌཱ་ཀི་ནི་པྲ་ཏཱིཙྪ་ཨི་མཾ་བ་
ལིཾ་ཨོཾ། ཨོཾ་རཏྣ་ཌཱ་ཀི་ནི་པྲ་ཏཱིཙྪ་ཨི་མཾ་བ་ལིཾ་ཏྲཾ། ཨོཾ་པདྨ་ཌཱ་ཀི་ནི་པྲ་ཏཱིཙྪ་ཨི་མཾ་བ་ལིཾ་ཧྲཱིཿ ༀ་
ཀརྨ་ཌཱ་ཀི་ནི་པྲ་ཏཱིཙྪ་ཨི་མཾ་བ་ལིཾ་ཨཱ༔ ཅེས་པས་གཙོ་མོ་བརྒྱད་ལ་གཏོར་མ་བྱིན། ཨོཾ་ཨུ་
ཙིཥྚ༌བ༌ལིཾ༌ཏ༌་བཀྵ༌སི༌སྭཱཧཱ། ཞེས་པས་ལྷག་མ་ལ་ཁ་ཕྲུས་བསྟབ་ལ། བསྔོ་བ་ནི། ཁྲོ་རྒྱལ་
དཔལ་གྱི་ཕོ་ཉ་མོ། །མ་མ་བདུན་དང་སྲིང་མོ་བཞི། །དཔལ་ལྡན་ལྷ་མོ་རེ་མ་ཏི། །བདུད་
འདུལ་ནག་མོ་ཆེད་བཞི་ཡང༌། །སྔོན་གྱི་ཐུགས་དམ་རྗེས་དགོངས་ལ། །ཤ་ཁྲག་གཏོར་
མ་འདི་བཞེས་ལ། ཁྱོད་ཀྱི་ཐུགས་དམ་དུས་ལ་བབ། །བཅོལ་བའི་ཕྲིན་ལས་གྲུབ་པར་
མཛོད། །སརྦ་ཨཱ་ན་ཡ་ཧཱུྃ་ཕཊ། ཏ་ཐཱ་ཡ་ཏ་ཐཱ་ཡ་ཧཱུྃ་ཕཊ། ཅེས་པས་ལྷག་མ་བསྟབ་བོ། །
གསུམ་ པ་ ལས་ མཇུག་ ལ། ། བརྟན་ མ་བསྐུལ་ བ། དངོས་ གྲུབ་ བླང་ བ།
210

ཕུར་པའི་སྒྲུབ་ཐབས་སྙིང་པོ།
བཟོད་པར་གསོལ་བ། དཀྱིལ་འཁོར་བསྡུ་བ། བདག་ཉིད་བསྲུང་བ། ལས་རྗེས་བསྡུ་
བ༑ བསྔོ་བ་སྨོན་ལམ། ཤིས་པ་བརྗོད་པའོ། །དང་པོ་ནི་གཏོར་མ་དགྲ་ཕྱོགས་སུ་ཁྱེར་
ལ༑ འདོད་རྒྱལ་གྱི་ཕྱག་རྒྱ་མཛད། ཧོ། བོད་ཁམས་ སྐྱོང་ བའི་ བརྟན་ མ་ བཅུ་ གཉིས། དཔལ་ ཆེན་
པོའི་ཕམ་འབབས་ལ་མནོས་ཏེ། རྣལ་འབྱོར་པའི་སྟོངས་དང་གྲོགས་ལ་ནག་མོ་བཞིན
མི་སྡུག་གི་བུ་མོ་བདུད་མོ་ཆེན་མོ་བཞི་དང་། དམར་མོ་ཁྲོ་གཉེར་ཅན་གྱི་བུ་མོ་གནོད་སྦྱིན་
མོ་ཆེན་མོ་བཞི་དང༌། དཀར་ཤམ་བཞིན་བཟང་གི་བུ་མོ་སྨན་བཙུན་མ་ཆེན་མོ་བཞི་
རྣམས་སྔོན་གྱི་ཐུགས་དམ་ལས་མ་འདའ་བར་འདིར་གཤེགས་ཤིག །ཛཿཧཱུཾ་བཾ་ཧོ། ཌཱ་ཀི་
ནི་ཧཱུྃ་ཛ༔ ཨེ་ཨཱ་ར་ལི་ཧྲི་ཧྲི་ཞེས་པས་བཀུག །དུས་འཁོར་བཞིན་མཛད། ཁྱུང་གཤོག་གི་ཕྱག
རྒྱས་ཟིལ་ གྱིས་ མནན་ ལ། ཧཱུཾ། བཀའ་ ཡི་ བྲན་ གཡོག་ ཚོགས་ དང་ བཅས་ ཉིད་ དུ། །
བཅས་ཉིད་དུ།
དཔལ་ལྡན་ཁྲག་འཐུང་དེ་བཞིན་ནམ་མཁའི་སྐུ། །ཚུར་གཤེགས་ཚུར་གཤེགས་བསྟན་
པ་སྐྱོང་བ་རྣམས། །སྔོན་གྱི་ཐུགས་དམ་དམ་ཚིག་རྗེས་དགོངས་ལ། །འདིར་གཤེགས་
དམ་སྐོངས་མཆོད་སྦྱིན་གཏོར་མ་བཞེས། །རྣལ་འབྱོར་བཅོལ་བའི་ལས་རྣམས་འགྲུབ་
པར་མཛོད། །བདག་ཉིད་ཆེན་མོ་རྡོ་རྗེ་ཀུན་གྲགས་མ། །དཔལ་ལྡན་ཧ་རི་རྡོ་རྗེ་གཡའ་མ་
སྐྱོང༌། །གངས་ཀྱི་ཡུམ་ཆེན་རྡོ་རྗེ་ཀུན་ཏུ་བཟང༌། །འབྲོག་ཆེན་བགེགས་འདུལ་རྡོ་རྗེ་
བགེགས་ཀྱི་གཙོ། །བདུད་ཀྱི་བུ་མོ་ཆེན་མོ་ཁྱེད་བཞི་ཡང༌། །སྔོན་གྱི་ཐུགས་དམ་དམ་
ཚིག་རྗེས་དགོངས་ལ། །བྲན་དང་གཡོག་འཁོར་མང་པོའི་ཚོགས་དང་བཅས། །ལྷབ་
ལྷུབ་ རིན་ ཆེན་ མང་ པོའི་ རྒྱན་ དང་ བཅས། །འདིར་གཤེགས་དམ་སྐོངས་མཆོད་ སྦྱིན་
གཏོར་མ་བཞེས། །རྣལ་འབྱོར་པ་ཡི་ལས་རྣམས་གྲུབ་པར་མཛོད། །གངས་དཀར་ཤ་
མེད་རྡོ་རྗེ་གཡུ་བུན་མ། ཁ་རག་ཁྱུང་ཆེན་རྡོ་རྗེ་དཔལ་གྱི་ཡུམ། །གསེར་ཆེན་མཁའ་རྒྱུ་རྡོ་
རྗེ་ཀླུ་མོ་དང༌། །རྨ་རི་རབ་འཇོམས་རྡོ་རྗེ་དྲག་མོ་རྒྱལ། །གནོད་སྦྱིན་བུ་མོ་ཆེན་མོ་ཁྱེད་
211

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ད༽
བཞི་ཡང་། །སྔོན་སོགས་གོང་དང་སྦྱར། ཀོང་བཙུན་དེ་མོ་རྡོ་རྗེ་བོད་ཁམས་སྐྱོང༌། །
བཙན་ལ་ལ་རོ་རྡོ་རྗེ་སྨན་གཅིག་མ། །སྨན་བཙུན་ཨུག་ཆོས་རྡོ་རྗེ་གཡར་མོ་གསིལ། །
གཡུ་ཡི་དྲིལ་བུ་རྡོ་རྗེ་གཟུགས་ལེགས་མ། །སྨན་བཙུན་བུ་མོ་ཆེན་མོ་ཁྱེད་བཞི་ཡང་།༎
སྔོན་གྱི་སོགས། ཆེ་ཞེས་ཆེན་མོ་ཁྱེད་རྣམས་ཀྱང༌། །རྡོ་རྗེ་ཐོད་ཕྲེང་སྤྱན་སྔ་རུ། །ཞིང་ཆེན་
ཚོགས་ཀྱི་མཆོད་བཀྲམ་ནས། །རྣམ་ལྔ་བདུད་རྩིའི་ལོངས་སྤྱོད་སྦྱིན། །དབང་བསྐུར་མིང་
བཏགས་དམ་མནོས་ཏེ། །ཐར་པ་ཐོབ་པའི་མིང་བཏགས་ནས། །ལག་ཏུ་རྡོ་རྗེ་བྱིན་ནས་
ནི༑ ༑རྡོ་རྗེ་འཆང་གི་གྲལ་དུ་བཞག །ཇི་ལྟར་ཁས་བླངས་དམ་བཅས་བཞིན། །རྣལ་
འབྱོར་བསྒྲུབ་པའི་གྲོགས་བྱོས་ཤིག །དགྲ་བགེགས་ཐམས་ཅད་འདུལ་བ་དང༌། །ནད་
རྣམས་ཐམས་ཅད་བཟློག་པ་དང༌། །བསམ་པ་ཐམས་ཅད་བསྒྲུབ་བྱའི་ཕྱིར། །བཀའ་ཡི་
གཏོར་མ་འདི་ལོངས་ལ། །བཅོལ་བའི་ཕྲིན་ལས་འགྲུབ་པར་མཛོད། །དམ་ཚིག་འདི་
ལས་མ་འདའ་ཞིག །དམ་ཚིག་འདི་ལས་འདས་གྱུར་ན། །རྡོ་རྗེ་ཡཀྴ་ཁྲོས་པ་ཡིས། །སྙིང་
གི་དཀྱིལ་ནས་ཁྲག་དྲངས་ནས། །འོ་དོད་འབོད་པར་གདོན་མི་ཟ། །དེ་བས་བདག་གིས་
བཅོལ་བ་ཡི། །ཕྲིན་ལས་ཐམས་ཅད་འགྲུབ་པར་མཛོད། །ཅེས་བརྟན་མ་སྐྱོང་ངོ་། །
གཉིས་པ་དངོས་གྲུབ་བླང་བ་ནི། ཐུགས་རྗེས་འགྲོ་ལ་ཞི་ཁྲོའི་སྐུར་སྤྲུལ་རྣམས། །ཐུགས་
དམ་ བཞིན་ དུ་ བདག་ ལ་ བརྩེཪ་ དགོངས་ནས། །དྲག་པོའི་སྟོབས་ཀྱིས་དགྲ་བགེགས་
བསྒྲལ་བ་དང་། །མཆོག་དང་ཐུན་མོང་དངོས་གྲུབ་སྩལ་དུ་གསོལ། །གསུམ་པ་བཟོད་
པར་གསོལ་བ་ནི། ཡིག་བརྒྱའི་མཐར། མ་འབྱོར་བ་དང་ཉམས་པ་དང༌། །གང་ཡང་
བདག་རྨོངས་བློ་ཡིས་ནི། །བགྱིས་པ་དང་ནི་བགྱིད་སྩལ་བ། །དེ་ཀུན་མགོན་པོས་བཟོད་
པར་གསོལ། ཁྱེད་ཀྱིས་སེམས་ཅན་གྱི་ཁམས་ལ་རྗེས་སུ་བརྩེ་བས་བཀའ་སྩལ་ཞིང༌།
དཀྱིལ་འཁོར་བྱིན་གྱིས་བརླབས་ཏེ་སེམས་ཅན་གྱི་དོན་མཛད་ན། སོ་སོ་སྐྱེ་བོ་རྣལ་
212

ཕུར་པའི་སྒྲུབ་ཐབས་སྙིང་པོ།
འབྱོར་མ་དབང་མ་ཐོབ་པ་རྣམས་སྐྱུངས་པའམ། ཡོ་བྱད་མ་ཚང་བ་ལ་སོགས་ཉེས་པ་
གང་ཅུང་ཟད་ཅི་མཆིས་པ་དེ་དག་ཐམས་ཅད་བཟོད་པར་མཛད་དུ་གསོལ་ཞེས་བརྗོད་
དོ༑ ༑བཞི་པ་ནི། ཁྱེད་ཀྱིས་སེམས་ཅན་དོན་ཀུན་མཛད། །རྗེས་སུ་མཐུན་པའི་དངོས་
གྲུབ་སྩོལ། །སངས་རྒྱས་ཡུལ་དུ་གཤེགས་ནས་ཀྱང༌། །སླར་ཡང་འབྱོན་པར་མཛད་དུ་
གསོལ། །ཨོཾ་བཛྲ་མུ། ཅེས་པས་མདུན་གྱི་འདས་པའི་དཀྱིལ་འཁོར་གཤེགས། སརྦ་ས་
མ་ཡ་ས་པ་རི་ཝ་ར་གཙྪ་ཅེས་པས་དམ་ཅན་རྣམས་གཤེགས་སུ་གསོལ། དེ་ནས་རང་གི་
ཐུགས་ཀའི་ཧཱུཾ་ལས་འོད་འཕྲོས་པས་སྣོད་བཅུད་ཐམས་ཅད་ལ་ཕོག་པས་འོད་ཀྱི་རྣམ་
པར་འདུས། སྲུང་འཁོར་དུར་ཁྲོད་གཞལ་ཡས་ཁང་ལ། དེ་དག་དཀྱིལ་འཁོར་གྱི་ལྷ་ལ།
དེ་གཙོ་བོ་ཡབ་ཡུམ་ལ། ཡུམ་ལ་ཡབ་འདུས་ལ་རང་གཙོ་བོའི་ང་རྒྱལ་གྱིས་སྤྱོད་ལམ་
ཐམས་ཅད་ཡོངས་སུ་སྤྱད་པར་བྱའོ། །
ལྔ་པ་བདག་ཉིད་བསྲུང་བ་ནི། ཨོཾ་ཤྲཱི་བཛྲ་ཀུ་མཱ་ར་ཀྲོ་དྷ་རཀྵ་ཧཱུྃ་ཕཊ། ཅེས་
བརྗོད་པས་རང་གཟི་བརྗིད་དང་ལྡན་པར་གྱུར། ཨོྃ་བཛྲ་ཀཱ་ཝཱ་ཙི་ཧཱུྃ་ཕཊ། · ཅེས་པས་
ལུས་ལ་རྡོ་རྗེའི་གོ་གྱོན་པས་བར་ཆད་ཐམས་ཅད་ཀྱིས་མི་ཚུགས་པར་བསམ། དེ་ནས།
རང་བཞིན་སེམས་ཀྱི་ཆོས་ཉིད་ནི། །མ་བཅོས་ལྷུག་པར་གནས་པའི་དོན། །རྟག་ཆད་ངོ་
བོའི་མཐའ་སྤངས་ཤིང་། །བརྗོད་བྲལ་མུ་བཞི་ལས་འདས་པ། །རྩོལ་མེད་གནས་པའི་
ཆོས་ཉིད་དེ། །ངོ་བོ་ཉིད་ཀྱིས་མཚོན་པའོ། །ཨཾ་ཨ་ཀཱ་རོ་མུ་ཁཾ་སརྦ་དྷརྨ་ཎཾ། ཨདྱ་ནུཏྲནྣ་
ཏྭད་ཏ། ཞེས་པས་ཆོས་ཐམས་ཅད་མ་སྐྱེས་པའི་དེ་ཁོ་ན་ཉིད་བདག་མེད་རྟོགས་པའི་ལྟ་
བས་རྒྱས་གདབ་བོ། །
དྲུག་པ་ལས་རྗེས་བསྡུ་བ་ནི། སྐལ་བ་དང་མི་ལྡན་པས་མཐོང་དུ་མི་རུང་
བའི་གསང་བའི་ཡོ་བྱད་རྣམས་འདུས་ལ་རྗེས་མི་མངོན་པར་བྱའོ། །བདུན་པ་བསྔོ་བ་
213

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ད༽
སྨོན་ལམ་ནི། དགེ་བ་འདི་ཡིས་མཐའ་ཡས་སེམས་ཅན་ཀུན། །བདུད་ལས་རྣམ་རྒྱལ་
བར་ཆོད་ཀུན་བཅོམ་ནས། །རྡོ་རྗེ་གཞོན་ནུ་མྱ་ངན་འདས་པ་ཡི། །འབྲས་བུ་བྱང་ཆུབ་
སེམས་དཔར་འགྲུབ་གྱུར་ཅིག །བརྒྱད་པ་ཤིས་པ་བརྗོད་པ་ནི། ཧཱུཾ། སྐྱེ་མེད་ཆོས་སྐུའི་
རང་བཞིན་དག་པ་ལས། །ཐུགས་དམ་དབང་གིས་གཟུགས་ཀྱི་སྐུར་སྤྲུལ་པ། །བཅོམ་
ལྡན་རྡོ་རྗེ་གཞོན་ནུ་ཡབ་ཡུམ་གྱི། །སྐྱེ་ཤི་མེད་པའི་དོན་གྱི་བཀྲ་ཤིས་ཤོག །སྤྲུལ་པའི་ཁྲོ་
རྒྱལ་ ཕྲ་ མེན་ སྒོ་མར་བཅས། །སྲས་ མཆོག་ ཕོ་ཉ་ སུམ་ བརྒྱ་ དྲུག་ཅུ་ཡིས། །བདུད་
བགེགས་ལ་སོགས་མི་མཐུན་ཕྱོགས་བཅོམ་ནས། །དངོས་གྲུབ་རྣམ་གཉིས་སྩོལ་བའི་
བཀྲ་ཤིས་ཤོག །ཅེས་བརྗོད་ལ། མེ་ཏོག་གི་ཆར་དབབ། རོལ་མོའི་སྒྲ་བསྒྲག་གོ །རྒྱལ་
བའི་དགོངས་པ་ཟབ་མོ་རྟོགས་དཀའ་ཞིང༌། །རྒྱུད་དོན་གསལ་བྱེད་ལུང་ཡང་མ་རྙེད་
པར། །ཡང་དག་བརྒྱུད་པའི་བཀའ་སྲུང་ལ་བརྟེན་ནས། །རྗེ་བཙུན་བླ་མའི་གསུང་ཐོ་
བཞིན་དུ་བཀོད། །ནོངས་གང་བླ་མ་ལྷ་དང་བཀའ་སྲུང་ལ། །བཟོད་པར་གསོལ་ཞིང་
འདི་བྲིས་དགེ་བ་ཡིས། །རྣལ་འབྱོར་སྒྲུབ་པའི་བར་ཆད་ཀུན་ཞི་སྟེ། །འགྲོ་ཀུན་རྡོ་རྗེ་
གཞོན་ནུར་མངོན་གྱུར་ཤོག །དཔལ་རྡོ་རྗེ་གཞོན་ནུའི་སྒྲུབ་ཐབས་དོན་གྲུབ་སྙིང་པོ་ཞེས་
བྱ་བ་གཞུང་མང་པོས་འཇིགས་པ་དག་ལ་ཕན་པར་བསམ་སྟེ། ཚིག་ཉུང་ལ་དོན་ཚང་
བར་རྡོ་རྗེ་འཛིན་པ་ཨ་བཱུ་དྷཱུ་ཏཱི་པ་བསོད་ནམས་ཀྱིས་སྦྱ